Update : Thursday, 05 March 2015 - 13:30-----------------------------------------------පවුල් සෞඛ්‍ය සේවිකාවන් තවදුරටත් සෞඛ්‍ය අමාත්‍යාංශය ඉදිරිපිට සත්‍යග්‍රහයකසෞඛ්‍ය අමාත්‍යාංශයේ ලේකම්වරයා නිකුත් කර ඇති චක්‍රලේඛයකට විරෝධය පළ කරමින් රජයේ පවුල් සෞඛ්‍ය සේවිකාවන් එම අමාත්‍යාංශය ඉදිරිපිට ආරම්භ කළ සත්‍යග්‍රහය තවදුරටත් ක්‍රියාත්මක බව රජයේ පවුල් සෞඛ්‍ය සේවිකාවන්ගේ සංගමය පවසනවා.මොවුන්ගේ සත්‍යග්‍රහ අට්ටාලය ඉවත් කරන ලෙස අධිකරණයෙන් ලබාදුන් නියෝගයකට අනුව ඊයේ (04) එය ඉවත් කෙරුණු නමුත්, තවදුරටත් පවුල් සෞඛ්‍ය සේවිකාවන් එම ස්ථානයේ රැදී සිටිමින් සිය සත්‍යග්‍රහයේ නිරත වනවා.සෞඛ්‍ය අමාත්‍යාංශයේ  ලේකම්වරයා නිකුත් කර ඇති චක්‍රලේඛය මගින් තමන් සේවයට වාර්තා කිරීම හෙද නිලධාරීන් යටතේ සිදුකිරීම අපහසුතාවට ලක්වන කරුණක් බවයි එම සංගමයේ සභාපතිනි දේවිකා කොඩිතුවක්කු සඳහන් කළේ.